Édes kötelesség: Töltött cukkini
Imádom, mármint a cukkinit, olyat el sem tudok képzelni, hogy ne legyen belőle néhány darab a hűtőmben, akár nyár van, akár tél … persze ilyenkor azért nem annyira finom, mint amikor sokat süt a napocska, de hát nekem ez a gyengém … Ha ilyen nagy példányokhoz jutok, mint most is, akkor bizonyosan megtöltöm őket valami finomsággal. Mindig mással, mert ebben az esetben még pl. nincs meg a tökéletes receptem, keresem – kutatom, egyszer csak kipattan a fejemből vagy szembejön velem valamelyik könyvemben / blogon … Addig is megmutatom Nektek, ma mit sikerült összeügyeskednem, saját ötletek alapján.
Töltött cukkini ( sk. )
Legyen a kezed ügyében:
10 cm – es póréhagyma darab
1 konzerv paradicsom
½ - ½ színes paprika ( ízlés szerinti összeállításban )
só, bors, provence – i fűszerkeverék
Így használd a hozzávalókat:
A pórét apróra vágom, az olajon megfuttatom, közben nekiesem a hosszában kettévágott cukkiniknak. Karalábévájót használok a művelethez, melyet egyáltalán nem az én idegzetemhez találtak ki … kapkodok és nem figyelek oda, így gyakran kilyukasztom szegény, jobb sorsa érdemes zöldségeket és ez ugye nem előny egy olyan ételnél, amit egy szaftos töltelékkel kívánunk megpakolni … na, mindegy, Ti vigyázzatok jobban! A kivájt cukkini gömböket és egyéb formájú sallangokat felaprítom, hozzádobom a hagymához és az olajon ezt is megpárolom, a felkockázott paprikákkal egyetemben.
Kibontom a konzerveket és botmixerrel pürésítem őket, nem kell teljesen krémesre, kicsit maradhat darabos is. Ez a keverék is megy a fazékba, sózom, borsozom, fokhagymázom, zöldfűszerezem.
Egy nagy jénaiba fektetem a cukkinikat, belekanalazom az elkészült masszát és már mehet is az előmelegített sütőbe 40 percre ( 180 fok + a végén egy kis grillezés ).
Köretnek én krumplipürét csináltam volna, ha lett volna itthon krumpli, nem volt, így barnarizzsel ettük.
3 személy részére
Bejegyezte: Kata dátum: szombat, január 19, 2008
Címkék: cukkini, csicseriborsó, főétel, paprika, paradicsom, vegán
Daniella 2008. január 20. 19:50
Két megjegyzésem lenne ehhez a bejegyzéshez:
1) Köszi a színes paprikánál az ízlés szerinti színt!
2) A cukkinis rizotto az egyetlen étel, amit (eddig) mindig megettek a gyerekeim!
Katanyaka 2008. január 22. 8:33
Akkor megpróbálkozol ezzel vagy tegyek még fel cukkinis - rizses kajákat? :o)
Daniella 2008. január 22. 12:24
Neki látok ennek!
Jamie pizzája tényleg olyan jó, mint mondtad!
Katanyaka 2008. január 22. 13:46
Na, az első visszajelzés! Örülök!!!!
Paprikás rizottó
Sültrépa saláta
Mit mivel? - avagy tojás és tej helyett
Sültkrumpli kapormártással és téli salátával
Candidás kenyér
Poharas túrókrém
Sült paradicsomos gomba
Amerikai stílusú csokis keksz
Töltött színes paprikák
Gyors vöröslencseleves
Zsemle vs. zsemle
Csokis csoki
Minimalista vegyesfőzelék
Főzőtanfolyam 01. ( Gundel )
Jamie pizzája